କୋଲେଷ୍ଟିପୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କୋଲେଷ୍ଟିଡ, ହେଉଛି ଏକ ଔଷଧ ଯାହା ଉଚ୍ଚ ରକ୍ତକୋଲେଷ୍ଟ୍ରେରଲ, ପିତ୍ତ ପ୍ରଣାଳୀ ଅବରୋଧ ଏବଂ ଯକୃତ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯକୃତ ରୋଗରେ ଏହା ଗଲୁ କମାଇବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ବି ଦ୍ରବଣୀୟ ଜୀବସାର ଅଭାବ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ପିତ୍ତ ଅମ୍ଳ ସିକ୍ୱେଷ୍ଟ୍ରାଣ୍ଟ । ଏହା ଅନ୍ତନଳୀରେ ଥିବା ପିତ୍ତ ଅମ୍ଳକୁ ବାନ୍ଧେ ଏବଂ ପୁନଃ ଅବଶୋଷଣ ରୋକିଥାଏ । ଏହା ଯୋଗୁ ପିତ୍ତ ପରିମାଣ ହ୍ରାସ ହୋଇ ଯକୃତଦ୍ୱାରା କମ୍ କୋଲେଷ୍ଟେରୋଲ ତିଆରି ହୁଏ । ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କୋଲେଷ୍ଟିପୋଲକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହି ଔଷଧର ୫ ଗ୍ରାମ ବିଶିଷ୍ଟ ୩୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୧ ଡଲାର ଅଟେ ।